Papel de parede de "Alcachofa", de John Henry Dearle para William Morris & Co. 1897 (Victoria and Albert Museum).
***Arts & Crafts*** (literalmente **artes e oficios**, aínda que é máis común manter a expresión orixinal) foi un movemento estético xurdido en Inglaterra na segunda metade do século XIX. Defendeu a artesanía creativa como alternativa á mecanización e á produción en masa e predicou o final da distinción entre o artesán e o artista. Afrontou os avances da industria e pretendía imprimir en mobles e obxectos os trazos do artesán-artista, que máis tarde sería coñecido como *deseñador*. Estivo influído polas ideas do romántico John Ruskin e dirixido polo socialista e medievalista William Morris.

Durou relativamente pouco tempo, pero influíu no *movemento art nouveau* francés e é considerado por moitos historiadores como unha das raíces do movemento moderno no deseño gráfico, no deseño industrial e na arquitectura. 

Segundo Tomás Maldonado, o Arts & Crafts foi unha importante influencia para a posterior aparición da Bauhaus, que, como os británicos do século XIX, tamén cría que a ensinanza e produción do deseño debían estruturarse en pequenas comunidades de artistas artesáns, en obradoiros baixo a dirección dun ou máis mestres. A Bauhaus desexaba así unha produción de obxectos feitos por uns poucos e adquiridos por uns poucos, na que a sinatura do artesán teña un valor simbólico fundamental. En liñas xerais, a Bauhaus herda a reacción xerada no movemento Morris contra a produtividade anónima dos obxectos da revolución industrial.

O Arts and Crafts influíu tamén noutros movementos de todo o mundo, como o Mingei no Xapón (moi vinculados á súa vez a ceramistas como Bernard Lecher ou Marguerite Wildenhain-Friedländer da Bauhaus) , que pretendía valorar a arquitectura tracidional xaponesa e a cerámica artesanal, lonxe da cerámica industrial do XIX, e o estilo anglo-xaponés de olaría; o Deutscher Werkbund (precursor da Bauhaus no sentido de integración de arte e artesanía, aínda que non reivindicaba esta última senón que a supeditaba á industria), o Wchutemás de Moscova, o Wiener Werkstätte , a arquitectura *"American Craftsman architecture"* dos Estados Unidos e o Canadá, tendo especial relevancia a integración formulada por Frank Lloyd Wright, a artesanía en Australia e Nova Zelandia, e mesmo a arte dos renovadores en Galiza, primeiro na obra de Camilo Díaz Baliño, e especialmente nas iniciativas de Isaac Díaz Pardo, Luís Seoane e Fernández-Albalat vinculadas ao Laboratorio de Formas.

Galería
-------

* 
* 
* 
* 
* 
* 
* 
* 
* 
* 
* 
* 
*

Notas
-----

1. ↑  Maldonado, Tomás (2006). *Design industrial*. ISBN 9789724413310.
2. ↑  "Bernard Leach and the Japanese Folk Crafts Movement (en inglés)". *Jstor*.
3. ↑  "La figura del fabricator en los procesos técnicos de arte contemporáneo (Tese doutoral en castelán)" (PDF). *Universidad Complutense de Madrid*.
4. ↑  "Los Talleres Vieneses. Historia del Diseño Industrial". *Arq. José Luis Esperón*. Consultado o Setembro 2015.
5. ↑  "FLW, The art and craft of the machine". *Franklloydwright.org*.
6. ↑  M. Vilanova, Fernando (Novembro 2010). ""A arte de Seoane no Laboratorio Industrial"". *Raigame* (33).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arts & Crafts Modificar a ligazón no Wikidata*** |

### Bibliografía

* Argan, Giulio Carlo; *Arte moderna*, (Versión en portugués brasileiro) São Paulo: Cia das Letras, 1992
* Benevolo, Leonardo; *História da arquitetura moderna* (Versión en portugués brasileiro), São Paulo: Perspectiva, 2004

---

|  |  |
| --- | --- |
| Este artigo tan só é un bosquexo |  *Este artigo sobre arte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q330369
* AAT: 300266319
* BRE: 2022363
* GND: 4133150-3
* JSTOR: arts-and-crafts-movement
* LCCN: sh85008473
* Treccani: arts-and-crafts

 |